ዩኒቨርስቲው የእምቦጭ አረምን የሚያስወግድ  መሣሪያ ፈጠረ
የጎንደር ዩኒቨርስቲ በጣና ሃይቅ እየተስፋፋ የመጣውን የእምቦጭ አረምን የሚያስወግድ መሣሪያ  መፍጠሩን  አስታወቀ ።  የጎንደር ዩኒቨርሲቲ በጣና ሀይቅ ላይ እየተስፋፋ የመጣውን እምቦጭ አረም ሰብስቦ በመፍጨት የሚያስወግድ መሣሪያ በመፍጠር የሙከራ ሥራውን በተያዘው ወር መጨረሻ እንደሚጀምር አስታወቋል፡፡በዩኒቨርሲቲው የኢንዱስትሪ ትስስርና ቴክኖሎጂ ሽግግር ዳሬክቶሬት ዳይሬክተር አቶ ሰለሞን መስፍን እንደተናገሩት መሳሪያው በቀን 10 ቶን እምቦጭ አረምን ከሀይቁ ላይ ሰብስቦና ፈጭቶ የማስወገድ አቅም ይኖረዋል፡፡ በሀይቁና ዳርቻ ላይ  የተስፋፋውን እምቦጭ አረም በዘንድሮው የክረምት ወራት በመሳሪያው ታግዞ የማስወገድ ስራ ለመጀመር ዩኒቨርሲቲው ዝግጅት ማድረጉንም ተናግረዋል፡፡ ( ኢዜአ) 